ร้านอาหารไทยสไตล์โมเดิร์น ที่ดูโดดเด่นไม่ซ้ำใคร เพราะการตกแต่งที่มีสไตล์คลาสสิกในแบบอิตาลีอย่างแท้จริง ด้วยโทนสีฉูดฉาดของสีส้ม เหลือง เขียว และฟ้า เพิ่มความสดใส อีกทั้งยังประดับประดาไปด้วยดวงไฟระยิบระยับ คละเคล้าเสียงดนตรีที่ฟังสบาย ๆ ไปพร้อมกับสายลมที่พัดโบกพลิ้ว สร้างบรรยากาศอันแสนโรแมนติก สิ่งสำคัญที่ขาดไม่ได้คืออาหาร ที่นี่คุณจะได้ลิ้มรสชาติเมนูอาหารไทยฟิวชั่น รสชาติจัดจ้าน ซึ่งเมนูที่ต้องลิ้มลอง คือ ขาหมูทัสคานี ขาหมูเนื้อแน่น ๆ กรอบนอกนุ่มใน รสชาติกลมกล่อม, ทัสคานีคาโบนารา ที่ให้รสชาติที่เข็มข้นแบบฉบับอิตาลีโดยแท้ และไส้กรอกทัสคานียัดใส่ไส้แกะนำเข้าจากออสเตรเลีย รับประทานคู่กับมันบด ราดด้วยน้ำเกรวีสูตรเฉพาะของทัสคานีอร่อยไม่เหมือนใคร

